Παραλλαγές αντισεισμικής μελέτης πολυώροφου κτιρίου χωρίς εσωτερικές δοκούς:
Creators: name: Γκαγκούσης, Βασίλειος Παναγιώτη
Publisher: name: Aristotle University of Thessaloniki
Year: 2011
Subjects: Διάτρηση
Πλάκες χωρίς δοκούς
Κοιτόστρωση
Υπόγειο
Σεισμικός σχεδιασμός
Punching shear
R/C flat-slabs
Slab foundation
Basement
Seismic design

description: Τα συστήματα πλακών χωρίς δοκούς αποτελούν παρεξηγημένη μέθοδο σχεδιασμού και κατασκευής χωρικών συστημάτων. Μεταξύ των λόγων για τους οποίους ισχύει αυτό, είναι η αντιμετώπιση που τυγχάνουν από τους εκάστοτε Κανονισμούς οι οποίοι έχουν συχνά ασάφειες, γενικεύσεις και εισάγουν προϋποθέσεις για την εφαρμογή των φερόντων αυτών χωρικών συστημάτων, ενώ ιδιαίτερη σημασία έχει η επιφυλακτικότητα με την οποία γίνονται αυτά αποδεκτά από την πλειονότητα των μελετητών και κατασκευαστών ως προς την αντισεισμικότητά τους. Τα παραπάνω συνιστούν τροχοπέδη για την ευρύτερη υιοθέτηση αυτού του τύπου σχεδιασμού και κατασκευής παρά τα γνωστά και σημαντικά πλεονεκτήματα που προσφέρει. Στην παρούσα εργασία μελετήθηκε ένα τυπικό πολυώροφο κτίριο του Ελλαδικού χώρου με κανονική κάτοψη, της οποίας αφαιρέθηκαν οι εσωτερικές δοκοί και παρέμειναν οι περιμετρικές, σε δύο παραλλαγές του, με θεμελίωση ενιαίας κοιτόστρωσης χωρίς υπόγειο και με υπόγειο. Σκοπός ήταν να κριθεί η δυνατότητα εφαρμογής της μεθόδου κατασκευής πλακών χωρίς εσωτερικές δοκούς και συνάμα η επίδραση της ύπαρξης υπογείου ως ανακουφιστικός παράγοντας για το σχεδιασμό πολυωρόφων κτιρίων. Η μελέτη έγινε με βάση τους Ευρωκώδικες ως ισχύοντες Κανονισμοί στην Ελλάδα και τα αντίστοιχα Εθνικά Προσαρτήματα, ενώ η προσομοίωση και ανάλυση έγινε με το πρόγραμμα ETABS (v.9.6.0) και χρήση επιφανειακών πεπερασμένων στοιχείων για την προσομοίωση πλακών και τοιχωμάτων. Γενικά συμπεράσματα των ανωτέρω είναι η σαφέστατη δυνατότητα εφαρμογής φερόντων δομικών συστημάτων χωρίς δοκούς στην Ελλάδα τηρώντας τις Κανονιστικές διατάξεις και εξασφαλίζοντας πολύ υψηλό ποσοστό ανάληψης της σεισμικής τέμνουσας από τα τοιχώματα, ενώ παράλληλα η ύπαρξη υπογείου στη θεμελίωση πολυώροφων κτιρίων δρα ευεργετικά σε βαθμό να δύναται να αναιρέσει την επιπλέον απαίτηση χρήματος και χρόνου που προκύπτει λόγω της προσθήκης του υπογείου ορόφου. Εν τέλει άξια λόγου είναι η προσπάθεια που κατεβλήθη με στόχο τη διερεύνηση της εφαρμογής προέντασης στη θεμελίωση, η οποία προσπάθεια χωρίς να είναι δυνατόν να ολοκληρωθεί στα πλαίσια μεταπτυχιακής διπλωματικής εργασίας, δεν απέβη άκαρπη.
description: The construction with flat-slabs is a “misunderstood” design and construction method for spatial systems. Among the reasons for this, is the way flat-slabs systems are regulated by national standards, while it is of great importance the fact that they are often treated with caution when it comes to their response in seismic actions. The aforementioned hinder the widespread acceptance of this kind of design and construction method, despite the many important and well-known advantages it may present. In the present dissertation, a typical multi-storey building without internal beams was studied in two variations, with slab foundation without basement and with slab foundation with basement. The aim is to examine the applicability of the flat-slabs method and at the same time to investigate the impact that the existence of basement can have in the process of designing multi-storey buildings. The design follows the new European Standards, EUROCODES, and the National Annexes. Moreover, the models were simulated and analyzed with the program ETABS (v.9.6.0) using the shell elements for the simulation of slabs and structural walls. The results showed the clear applicability of flat-slabs systems in Greece, following the regulations and ensuring the adequacy of shear walls in both directions, while the existence of basement in the foundation of multi-storey buildings is so beneficial that it may recant the additional money and time required due to the addition of the basement storey. Finally, considerable effort was made investigating the application of prestressing in slab foundations. Although, this effort was not able to be completed within the framework of the present dissertation, it was not fruitless.